Hotelul J din Shanghai Tower s-a redeschis pentru turiști. Cât costă cea mai ieftină cameră pe noapte.
Hotel J şi-a deschis de curând uşile pentru clienţii din toată lumea. Acesta ocupă ultimele etaje din cea mai mare clădire din China, Shanghai Tower. Dacă te cazezi la hotelul J, vei avea un majordom la dispoziţie 24 de ore din 24.
Dacă pleci în concediu şi ai de dat 10.000 de dolari ca să închiriezi un apartament, poţi merge în Shanghai, la Hotelul J. Situat la ultimele etaje ale Turnului din Shanghai, care măsoară 632 de metri înălţime, hotelul are 165 de camere, dintre care 34 sunt apartamente. Cea mai ieftină cameră este 550 de dolari pe noapte. Dar şi serviciile sunt pe măsură. Ai un majordom la dispoziţia ta, 24 din 24 de ore, piscină interioară, toalete decorate de Hermes, cadă în formă de petală de magnolie și SPA.